jkorsvik/nowiki_second_scrape_merged huggingface dataset:
Adrian Clemens Di Ruscio

Adrian Clemens Di Ruscio (født 2. juli 1981 på Torshov i Oslo ) er en norsk komponist og musiker.
Ruscio fikk først opplæring i fiolin og bratsj, og studerte senere komposisjon ved Norges musikkhøgskole.Han arbeider med algoritmisk komposisjon, seriell pitchorganisering, frekvensbaserte komposisjonsteknikker og elektroakustisk musikk. Ruscio regner den andre wienerskole som en viktig påvirkningskilde.


== Verk ==
Lista er basert på Nasjonalbibliotekets publiseringstjeneste for norsk samtidsmusikk.
Acheronte : For double bass, piano and percussion (2003)
Canone per due violini (1997)
Concerto per Violino e Orchestra (1998/2006)
Composizione per 14 archi per l'universo Bruniano : L'universo é una sfera con il centro ovungue i confini in nessuna porte (1999)
Instructions for Use of Oppression : for 18 instrumentalists (2011)
Instructions for Use of Oppression : Installation for listener and dice (2011-2012)
Sinfonia no. I : Triangolo Immanente per 14 instrumentalisti (1998/2006)
To Chaplinismer : For strykekvartett (1997)


== Diskografi ==
Magnus Moriarty: Drive fast slow right left (2002)
Thulsa Doom: Keyboard, Oh Lord! Why Don't We? (2005)
Aurora Plastic Monster: Bring In the Roller of Big Cigars (2005)
Magnus Moriarty: U R On A Radar (2004)
Micronomicon: Merry Floppydiscmas (2005)
Micronomicon: Sherry Nihilistmas (2006)
Micronomicon: Lick Off the Kitchmas (2007)
Micronomicon: Very Pensjonistmas (2008)
Aurora Plastic Monster: …Lips Are Blue, Eyes Are Red… (2010)
Micronomicon: Christmas Teamas (2012)


== Referanser ==


== Eksterne lenker ==
Musikkeksempler på Ruscios facebooksider
Stygghøin

Stygghøin er et fjellmassiv mellom Dørålen og Haverdalen i Dovre kommune i Innlandet. Fjellet ligger i Rondane nasjonalpark. Den høyeste toppen er Nordøstre Stygghøin som har en høyde på 1 858 meter over havet.
Andre topper i massivet: 

Søndre Stygghøin (1 851 moh – primærfaktor 220 m)
Nordvestre Stygghøin (1 792 - primærfaktor 230 m)
Midtre Stygghøin (1 727 moh – primærfaktor 50 m)
Sørvestre Stygghøin (1 718 moh – primærfaktor 110 m)
Vestre Stygghøin (1 711 moh – primærfaktor 95 m)


== Fotnoter ==


== Referanser ==


== Se også ==
Liste over Norges høyeste fjell
Liste over fjell i Skandinavia
Pinsk

Pinsk (hviterussisk: Пінск; russisk: Пинск; polsk: Pińsk) er en by i Brest voblasts i det sydlige Hviterussland. Byen har 130 800 innbyggere (2005), og ligger like ved der Dnepr–Bug-kanalen munner ut i elven Prypjats. Pinsk er kjent for sin barokke gamleby.


== Historie ==
Fyrstedømmet Pinsk nevnes for første gang i 1097. I 1318 eller 1320 ble byen litauisk, og fra 1521 en del av samveldet Polen-Litauen. I 1569 tilfalt Pinsk den polske kronen. I 1793 ble byen overtatt av Det russiske imperiet, men etter første verdenskrig gikk den tilbake til Polen. Under annen verdenskrig ble byen først erobret av tyskerne den 4. juli 1941, før den kom på sovjetiske hender den 14. juli 1944. Etter krigen ble Pinsk en del av Den hviterussiske sosialistiske sovjetrepublikk.


== Eksterne lenker ==
Offisielt nettsted 
(en) Pinsk – kategori av bilder, video eller lyd på Commons
Krosshø

Krosshø er et fjell nord for Grotli i Skjåk kommune i Innlandet. Det har en høyde på 1 857 meter over havet. Sørøst for hovedtoppen ligger en annen topp med en høyde på 1 805 meter over havet.Nordøstsiden av fjellet er dekket av en isbre.


== Fotnoter ==


== Referanser ==


== Se også ==
Liste over Norges høyeste fjell
Liste over fjell i Skandinavia
Skirådalskollen

Skirådalskollen er et fjell nord i Dovrefjell-Sunndalsfjella nasjonalpark. Toppen danner grensepunkt mellom Sunndal kommune i Møre og Romsdal og Oppdal kommune  i Trøndelag. Fjellet har en høyde på 1 857 moh.


== Se også ==
Liste over Norges høyeste fjell
Liste over fjell i Skandinavia


== Referanser ==
Otto Benjamin Andreas Aubert

Otto Benjamin Andreas Aubert (født 17. desember 1841 i Bergen, død 23. januar 1898 i Skien) var en norsk embetsmann.
Han tok juridisk embetseksamen i 1863 og ble ansatt i Indredepartementet, fra 1872 som byråsjef. Fra 1875 var han administrerende direktør i Storebrand og Idun, før han i 1878 ble utnevnt til amtmann i Nordland. Dette embetet hadde han frem til 1889 da han overtok embetet i Bratsberg amt.
Mellom 1893 og 1897 satt han i hovedstyret for partiet Centrum.Aubert omkom ved et ulykkestilfelle i Skien da en løpsk hest rente ham overende på et glatt fortau. Han falt hardt bakover og døde av brudd på hjerneskallen. 
Aubert ble utnevnt til ridder av St. Olavs Orden i 1882 og forfremmet til kommandør av 1. klasse i 1893.
Han var sønn av amtmann i Nordre Bergenhus Emil Aubert.


== Utgivelse ==
Norsk Lovsamling for Folk paa Landet, Cammermeyer, Kristiania, 1883 (3. utg.)


== Referanser ==


== Kilder ==
J. L. Quisling: Gjerpen. En bygdebok, Kristiania, 1917
Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947


== Se også ==
Den norske slekten Aubert
Jeriko skole

Jeriko skole er en B1 skole i ytre by fra 1-7 klasse med 189 elever i skoleåret 2019/2020 (UDIR: GSI juli.2020). Med et utgangspunkt i 28 elever per klasse er kapasiteten på 196 elever. Skolen ligger i bydel Alna i Oslo. Skolen ble bygd i 1977 og har 42 ansatte og 189 elever. Skolen fikk navnet etter gården der skolen ble bygd, Jeriko gård.


== Rektorer ==
2018-: Naima Antonsen-Snåre
-2018: Ricke Müller, (til Høybråten skole)


== Eksterne lenker ==
Data og statistikk - MinOsloskole, Oslo kommune. Besøkt 7. februar 2018.
Hjemmeside
FreeRice

FreeRice er et veldedighetsnettsted hvor brukerne kan spille diverse utdannings-relaterte spill, for å gi penger til å bekjempe sult. Spillene spilles ved å trykke på ett av fire svaralternativer ved hver spørsmål; dersom svaret er riktig, doneres 20 riskorn via Verdens matvareprogram. Dette betales av flere sponsorer, gjennom reklamebannere på siden. FreeRice er laget av programmereren John Breen fra Indiana, og startet den 7. oktober 2007.
I utgangspunktet gikk spillet kun ut på synonymer til engelske ord, mens det i dag også inkluderer spill om flere språk, samt noen spill innen emnene kjemi, matematikk (multiplikasjonstabellen), kunst og geografi.
Nettsiden ble tildelt prisen «Charity Find of the Year» av Yahoo! i 2007.


== Effekt ==

Én måned etter at programmets start, hadde brukerne tjent inn mer enn én million riskorn, hvilket, ifølge Verdens matvareprogram, er nok til å gi 50 000 mat en dag. Det anslås at 20 000 riskorn har tilstrekkelig energiinnhold til å gi én voksen mat daglig; ved å regne etter dette, blir det via dette nettstedet gitt nok ris til å gi 7 000 mennesker mat daglig. I løpet av de seks første månedene donerte FreeRice 42 millioner riskorn.


== Referanser ==


== Eksterne lenker ==
(en) Offisielt nettsted 
(en) Free rice – kategori av bilder, video eller lyd på Commons 
Verdens matvareprogram om FreeRice
«Øster Riisøer 3»

Øster Riisøer III er en kanonjolle bygget i Tvedestrand i 1991. Den er bygd etter originaltegninger til jolle nr. 15 fra 1810.  Tegningene befinner seg i  Orlogsmuseet i København, men konstruktøren var svensk. Kanonjollen er bygget i 1991 av elever på kurs for trebåtbyggere, og er bygget av furu på spant av eik. Eikematerialene er hentet fra Slesvig, trær som ble plantet på kongelig ordre etter at flåten var røvet i 1807.
Kanonen ombord er en 24-punder, støpt i Sverige i 1794 nettopp for bruk ombord i kanonjoller. Den er således original og kommer fra Tøyhusmuseet i København. Kanonjolla har en besetning på 25 roere.


== Historie ==
Det var flåteranet i 1807 som gjorde det nødvendig å bygge kanonjoller. I midten av august dette året, landsatte Storbritannia omtrent 30.000 soldater nord og syd for København. Fellesflåten var ikke utrustet og kunne ikke stoppe invasjonen. I tre redselsfulle netter i månedsskiftet august-september ble København bombardert. Over en tredjedel av byen ble ødelagt. Danskene ga opp og utleverte flåten; bestående av 15 linjeskip, 15 fregatter og over hundre andre fartøy.
Flåteranet førte Danmark-Norge over på fransk side i Napoleonskrigene, og dermed i krig med Storbritannia. Det medførte at også norskekysten ble blokkert av britene.
I syv år var Norge adskilt fra Danmark. Det medførte at nesten ikke noe korn, og vel så viktig; nesten ikke noe salt, ble importert til Norge. Det var denne adskillelsen som førte frem til Riksforsamlingen på Eidsvold i 1814 og Norges selvstendighet.
Mot britiske orlogsskip, var kanonjollene og kystfortene svært viktige. For i innenskjærs farvann – hvor det som oftest var lite vind – hadde jollene som rofartøy en taktisk fordel. Det er derfor ganske få tilfeller av at britiske fartøy var innenskjærs i norske farvann i løpet av årene 1807-14. Og de gangene de faktisk kom innenskjærs, gikk det ganske dårlig for britene; slik som ved slaget ved Alvøen utenfor Bergen 16. mai 1808. Britene flyktet hals over hode etter å ha blitt kraftig beskutt av fire kanonjoller og en kanonskonnert.
Kanonjoller var det ganske greit å bygge i Norge ved norske skipsverft. De var vant til å bygge treskrog av denne størrelsen. Også den viktigste utrustningen – kanonen – kunne produseres i Norge.


== Litteratur ==
Hermansen Max (red): Hardt styrbord – glimt fra norsk sjøkrigshistorie. Oslo 2008 ISBN 9788299770309


== Eksterne lenker ==
Kanonjolla presenteres av Risør Museum
Slaget ved Pułtusk

Slaget ved Pułtusk fant sted 21. aprilsve./ 1. mai 1703greg. i Pułtusk i Polen og var en del av den store nordiske krig. Den svenske hæren under ledelse av Karl XII slo den saksiske hæren under ledelse av Adam Heinrich von Steinau.
Palamu (distrikt)

Palamu (hindi: पलामू जिला) er et distrikt i den indiske delstaten Jharkhand. Distriktets hovedstad er Daltonganj. 


== Demografi ==
Ved folketellingen i 2011 var det 1 936 319 innbyggere i distriktet, mot 1 537 465 i 2001. Den urbane befolkningen utgjør 11,66 % av befolkningen.
Barn i alderen 0 til 6 år utgjorde 16,35 % i 2011 mot 20,19 % i 2001. Antallet jenter i den alderen per tusen gutter er 947 i 2011 mot 963 i 2001. 


== Referanser ==


== Eksterne lenker ==
Offisielt nettsted
Salairryggen

Salairryggen (russisk: Салаирский кряж – Salairskij krjazj) er et erodert platålignende høydedrag i Sør -Sibir i Russland. Det er en naturlig fortsettelse av Altajfjellene, og skiller Kuznetsksenkningen fra slettelandet i nedslagsfeltet til elva Ob. Hovedryggen ligger nesten parallelt med Kuznetsk Alatau. Høyderyggen er rundt 300 kilometres lang og 15-40 kilometer bred. Det høyeste punktet er Kivda på 621 moh.


== Eksterne lenker ==
Salairryggen (russisk)
Kart over steinalderbosetninger i Salairryggen (russisk)
Chatra (distrikt)

Chatra (hindi: चतरा जिला) er et distrikt i den indiske delstaten Jharkhand. Distriktets hovedstad er Chatra. 


== Demografi ==
Ved folketellingen i 2011 var det 1 042 304 innbyggere i distriktet, mot 791 434 i 2001. Den urbane befolkningen utgjør 6,03 % av befolkningen.
Barn i alderen 0 til 6 år utgjorde 18,10 % i 2011 mot 21,02 % i 2001. Antallet jenter i den alderen per tusen gutter er 963 i 2011 mot 975 i 2001. 


== Referanser ==


== Eksterne lenker ==
Offisielt nettsted
Sankt Annæ Gade (København)

Sankt Annæ Gade (Sta. Anne gate) ligger i bydelen Christianshavn i København. Den går parallelt med Torvegade fra Strandgade i nordvest til Christianshavns Voldgade i sørøst.
Vor Frelsers kirke ligger i Sankt Annæ Gade 29.
Martin Andersen Nexø ble født i Sankt Annæ Gade 33, der det er oppsatt en minneplakett.


== Referanser ==
Jacomina van den Berg

Jacomina «Mien» Elisabeth Sophia van den Berg (født 28. desember 1909 i Haag død 14. november 1996 samme sted) var en nederlandsk sportsutøver som deltok under de olympiske leker 1928 i Amsterdam.
Van den Berg ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.


== OL-medaljer ==
 1928  Amsterdam -  Gull i turn, mangekamp damer lagkonkurranse   Nederland


== Referanser ==


== Eksterne lenker ==
(en) Jacomina van den Berg – Olympedia 
(en) Jacomina van den Berg – Sports-Reference (OL-resultater – arkivert) 
(en) Jacomina van den Berg – databaseOlympics.com (arkivert)
Libocedrusslekten

Libocedrus-slekten (latin:  Libocedrus ) er en slekt av nåletrær i sypressfamilien. Den har bare fem arter – som vokser i New Zealand og Ny-Caledonia. To av artene kalles ofte «New Zealand cedars».
Bladene er skjellaktige og en knapp cm lange. fargen er blekgrønn, og konglene er små med normalt bare fire skjell. Trevirket er ganske bestandig og selv-impregnerende, og har god lukt.


== Arter ==
Libocedrus austrocaledonica (Ny-Caledonia)
Libocedrus bidwillii eller «Pāhautea» (New Zealand)
Libocedrus chevalieri (Ny-Caledonia)
Libocedrus plumosa eller «Kawaka» (New Zealand)
Libocedrus yateensis (Ny-Caledonia)Slekten er nær forbundet med de søramerikanske slektene Pilgerodendron og Austrocedrus, samt med Papuacedrus på Ny-Guinea. Sammen med Libocedrus utgjør disse slektene en såkalt antarktisk flora.


== Eksterne lenker ==
(en) Libocedrusslekten i Encyclopedia of Life 
(en) Libocedrusslekten i Global Biodiversity Information Facility 
(no) Libocedrusslekten hos Artsdatabanken 
(en) Libocedrusslekten hos Fossilworks 
(en) Libocedrusslekten hos NCBI 
(en) Libocedrusslekten hos The International Plant Names Index 
(en) Libocedrusslekten hos Tropicos 
(en) Kategori:Libocedrus – bilder, video eller lyd på Wikimedia Commons 
Libocedrus – detaljert informasjon på Wikispecies 
Libocedrus, New Zealand Cedar
Gymnosperm Database, URL;Libocedrus. Besøkt 22.oktober 2008.
Hazaribagh (distrikt)

Hazaribagh (hindi: हज़ारीबाग़ ज़िला) er et distrikt i den indiske delstaten Jharkhand. Distriktets hovedstad er Hazaribagh. 


== Demografi ==
Ved folketellingen i 2011 var det 1 734 005 innbyggere i distriktet, mot 1 437 626 i 2001. Den urbane befolkningen utgjør 15,88 % av befolkningen.
Barn i alderen 0 til 6 år utgjorde 15,77 % i 2011 mot 18,64 % i 2001. Antallet jenter i den alderen per tusen gutter er 924 i 2011 mot 972 i 2001. 


== Referanser ==


== Eksterne lenker ==
Offisielt nettsted 
(en) Hazaribagh district – kategori av bilder, video eller lyd på Commons
Slaget ved Jakobstadt

Slaget ved Jakobstadt (latvisk: Jēkabpils) fant sted 25. julijul./ 26. julisve./ 5. august 1704greg. i dagens Latvia under den store nordiske krig. Den svenske hæren under ledelse av Adam Ludwig Lewenhaupt slo en styrke fra Russland og Polen-Litauen.
Estella Agsteribbe

Estella «Stella» Agsteribbe (født 6. april 1909 død 17. september 1943 i Auschwitz) var en nederlandsk sportsutøver som deltok under de olympiske leker 1928 i Amsterdam.
Agsteribbe ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.
Hun ble under andre verdenskrig deportert og  drept i konsentrasjonsleiren i  Auschwitz sammen med mann og deres seks år gamle datter Nanny og toårige sønn Alfred.


== OL-medaljer ==
 1928  Amsterdam -  Gull i turn, mangekamp damer lagkonkurranse   Nederland


== Referanser ==


== Eksterne lenker ==
(en) Estella Agsteribbe – Olympics.com 
(en) Estella Agsteribbe – Olympic.org 
(en) Estella Agsteribbe – Olympedia 
(en) Estella Agsteribbe – Sports-Reference (OL-resultater – arkivert) 
(en) Estella Agsteribbe – databaseOlympics.com (arkivert)
Kuznetskbekkenet

Kuznetskbekkenet (ofte forkortet til Kuzbass, russisk: Кузнецкий бассейн, Кузбасс) i Kemerovo oblast det sørvestlige Sibir i Russland, er en av verdens største kullgruveområder, og dekker et areal på rundt 69 900 km². Det ligger i Kuznetsksenkningen mellom Tomsk og Novokuznetsk i elva Tom. I sør grenser det til Abakanfjellene, i vest til Salairryggen, og til Kuznetsk Alatau i nord.
Det inneholder noen av de største kullforekomstene i verden. De dekker et område på 26 700 km³ og er opptil 1800 meter dype. De samlede kullforekomstene er estimert til 725 milliarder tonn. De øvrige industriene i regionen, som maskinbygging, kjemisk og metallurgisk industri, er alle basert på kullgruvene.
I sovjetperioden var bare Donetsbekkenet i Ukraina større enn Kuznetskbekkenet i regional kullproduksjon. Smelting av jern begynte i området så tidlig som 1697, og kull ble oppdaget i 1721, men ble ikke systematisk utvunnet før 1851. Industrialiseringe av Russland på slutten av 1800-tallet ga støtet til en rask vekst i industriene i regionen, som fikk ytterligere hjulpet av fullføringen av Den transsibirske jernbanen. Under Stalins første femårsplan ble Ural-Kuznetsk industrielle kombinat dannet på begynnelsen av 1930-tallet. Det ble et senter for produksjon av jern og stål, sink, aluminium, maskineri og kjemikalier.
Sovjetunionens økonomiske problemer på slutten av 1980-tallet forårsaket streiker blant regionens kullgruvearbeidere i 1989 og 1990, noe som alvorlig svekket den reformistiske regjeringen til Mikhail Gorbatsjov. Etter Sovjetunionens fall og planøkonomiens kollaps sto regionens industrier overfor ytterligere en krise. Siden da har imidlertid regionens betydning økt. Kuzbass utvinner nå over 30 % av Russlands totale kullproduksjon.
Kuznetskbekkenets største byer er Kemerovo, Anzjero-Sudzjensk, Leninsk-Kuznetskij, Kiseljovsk og Prokopjevsk.
Petronella Burgerhof

Petronella «Nel» Burgerhof (født 6. desember 1908 i Haag, død 15. september 1991 i Haag) var en nederlandsk sportsutøver som deltok under de olympiske leker 1928 i Amsterdam.
Burgerhof ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.


== OL-medaljer ==
 1928  Amsterdam -  Gull i turn, mangekamp damer lagkonkurranse   Nederland


== Referanser ==


== Eksterne lenker ==
(en) Petronella Burgerhof – Olympics.com 
(en) Petronella Burgerhof – databaseOlympics.com (arkivert) 
(en) Petronella Burgerhof – TheSports.org
Papuacedrusslekten

Papuacedrus-slekten (latin: Papuacedrus) er en slekt av smale bartrær i sypressfamilien (Cupressaceae). Den har bare en art – Papuacedrus papuana  – som vokser i Ny-Guinea og tilstøtende områder i Indonesia. Den tilhører den såkalte antarktiske flora.
Papuacedrus papuana er eviggrønn og når 16-50 meter, men er tidvis bare en busk på 3 meter. Den har skjellaktige nåler som sitter tett på kvistene, omtrent som hos tujaslekten. Nålene er 2-4 mm lange, men inntil 20 mm hos unge skudd. 
Konglene er inntil 20 mm lange, har fire skjell, hvorav to er sterile og to fertile med to vingede frø hver. 


== Arter ==
Den eneste anerkjente arten innen denne slekten har to varianter:

Papuacedrus papuana (Ny-Guinea, Molukkene)
Papuacedrus papuana var. papuana = syn. Libocedrus papuana (NyGuinea øst for 138°Ø, 620-3.800 moh.).
Papuacedrus papuana var. arfakensis = syn. Libocedrus arfakensis (Ny-Guinea, vest for 138°Ø, Molukkene, 700-2.400 moh.).


== Eksterne lenker ==
(en) Papuacedrusslekten i Encyclopedia of Life 
(en) Papuacedrusslekten i Global Biodiversity Information Facility 
(en) Papuacedrusslekten hos NCBI 
(en) Papuacedrusslekten hos The International Plant Names Index 
(en) Papuacedrusslekten hos Tropicos 
(en) Kategori:Papuacedrus papuana – bilder, video eller lyd på Wikimedia Commons 
Papuacedrus papuana – detaljert informasjon på Wikispecies
HaGL Fallskjermklubb

HaGL Fallskjermklubb er forkortelse for Hamar, Gjøvik og Lillehammer fallskjermklubb. Klubben har base ved Hamar flyplass, Stafsberg. Klubben har klubbhus og oppvarmet pakketelt for hopping gjennom hele året. Klubben har flest medlemmer fra Innlandet, men det er medlemmer fra hele landet.
Klubben disponerer eget fly; Cessna 182, [1], som er det flyet i Norge som definitivt har gjort flest fallskjermløft og droppet ca. 65000 hoppere (2010). Selv om klubben hovedsakelig hopper på Hamar lufthavn Stafsberg, hoppes det også fra klubbflyet på Starmoen, Elverum og Reinsvoll, Gjøvik. I tillegg hopper vi innimellom på Kjeller, Holmenkollen, Frya, og andre steder hvor det skal hoppes oppvisningshopp.
Hagl fallskjermklubb hopper tandem HELE året.
Klubben er medlem i Norges Luftsportforbund.


== Historikk ==
Klubben ble delt i 1985, Ving FSK ble ny klubb i tidligere Oppland og Hamar FSK ble tidligere Hedmark sin nye klubb. Klubbene fortsatte samarbeidet og ble i 1998 sammenslått til HaGL FSK.


== Aktivitet ==
Klubben har i 2010 over 100 betalende medlemmer og ca.30-40 aktive hoppere.I 2008 satte to av medlemmene norgesrekord i antall hopp på en dag. Utgangspunktet var tre mann som skulle hoppe ca. 60 hopp hver, men de endte opp med to mann som hoppet 85 hopp hver. Den forrige norgesrekorden var på 40 hopp på en dag, og var 14 år gammel.
Men to mann, Mikael Skyflyer Kristiansen og Leif Tanum hoppet 85 hopp hver på denne dagen mellom 0700 og 2200.


== Referanser ==


== Eksterne lenker ==
HaGL Fallskjermklubb
Pilgerodendronslekten

Pilgerodendron-slekten (latin: Pilgerodendron) er en slekt av smale bartrær i sypressfamilien (Cupressaceae). Den har bare en art – Papuacedrus papuana  – som vokser i Chile og tilstøtende områder i Argentina. Den tilhører den såkalte antarktiske flora og vokser mellom 40°S og 55°S. Slekten er nært beslektet med Libocedrus.
Papuacedrus papuana er eviggrønn og når 2-20 meter, med smal, konisk kroneform. Diameteren på stammen kan bli over én meter. Arten har skjellaktige nåler som sitter tett på kvistene. Konglene er inntil 12 mm lange, har fire skjell, hvorav to er sterile og to fertile med to vingede frø hver.


== Arter ==
Den eneste anerkjente arten innen denne slekten er:

Pilgerodendron uviferum (Chile, Ildlandet, Argentina)Arten er sårbar for utryddelse.


== Eksterne lenker ==
(en) Pilgerodendronslekten i Encyclopedia of Life 
(en) Pilgerodendronslekten i Global Biodiversity Information Facility 
(en) Pilgerodendronslekten hos NCBI 
(en) Pilgerodendronslekten hos The International Plant Names Index 
(en) Pilgerodendronslekten hos Tropicos 
(en) Kategori:Pilgerodendron uviferum – bilder, video eller lyd på Wikimedia Commons 
(en) Pilgerodendron uviferum – galleri av bilder, video eller lyd på Wikimedia Commons 
Pilgerodendron uviferum – detaljert informasjon på Wikispecies
Elka de Levie

Elka de Levie (født 21. november 1905 i Amsterdam død 29. desember 1979 i Amsterdam) var en nederlandsk sportsutøver som deltok under de olympiske leker 1928 i Amsterdam.
De Levie ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.
De Levie var den eneste jødiske turneren på laget som overlevde Holocaust, Anna Polak, Jud Simons og Helena Nordheim døde i Sobibór tilintetgjørelsesleir og Estella Agsteribbe ble gasset ihjel i konsentrasjonsleiren i Auschwitz.


== OL-medaljer ==
 1928  Amsterdam -  Gull i turn, mangekamp damer lagkonkurranse   Nederland


== Referanser ==


== Eksterne lenker ==
(en) Elka de Levie – Olympedia 
(en) Elka de Levie – Sports-Reference (OL-resultater – arkivert) 
(en) Elka de Levie – databaseOlympics.com (arkivert)
Petronella van Randwijk

Petronella «Nel» Phillemina Johanna van Randwijk (født 14. september 1905 i Utrecht, død 21. september 1978 i Haag) var en nederlandsk idrettsutøver som deltok under de olympiske leker 1928 i Amsterdam.
Van Randwijk ble olympisk mester i turn under sommer-OL 1928 i Amsterdam. Hun var med på det nederlandske laget som vant lagkonkurransen i mangekamp med 316,75 poeng foran Italia med 289.


== OL-medaljer ==
 1928  Amsterdam -  Gull i turn, mangekamp damer lagkonkurranse   Nederland


== Referanser ==


== Eksterne lenker ==
(en) Petronella van Randwijk – Olympedia 
(en) Petronella van Randwijk – Sports-Reference (OL-resultater – arkivert) 
(en) Petronella van Randwijk – databaseOlympics.com (arkivert)